मुंबई । बंबई शेयर बाजार में शुक्रवार कारोबार में तेजी देखी गई। जिसका असर शेयर बाजार में सेंसेक्स 211 अंक चढ़कर 26,577 अंक पर पहुंच गया और निफ्टी भी 8150 के इर्द गिर्द देखा गया। बता दें कि बाजार में जनवरी के वायदा एवं विकल्प कारोबार की शुरुआत बेहतर समर्थन के साथ हुई। बंबई शेयर बाजार में 30 कंपनी शेयरों पर आधारित सेंसेक्स 210.62 अंक यानी 0.80 प्रतिशत चढ़कर 26,576.77 अंक पर पहुंच गया। एफएमसीजी, बिजली, बैंकिंग और पूंजीगत सामान सहित विभिन्न सेक्टर्स के सूचकांक तेजी में देखे गए। व्यापक आधार वाला एनएसई निफ्टी भी शुरुआती दौर में 59.85 अंक यानी 0.74 प्रतिशत बढ़कर 8,163.45 अंक पर पहुंच गया। कारोबार के शुरुआती दौर में स्टेट बैंक, ओएनजीसी, गेल, एशियन पेंट्स, सन फार्मा, मारति सुजुकी, एचयूएल, एचडीएफसी लिमिटेड और सिप्ला में अच्छी बढ़त दर्ज की गई। उधर, वैश्विक बाजारों में हांग कांग का हेंग सेंग सूचकांक 0.84 प्रतिशत बढ़ गया जबकि जापान के निक्केई सूचकांक में 0.40 प्रतिशत की गिरावट रही। शंघाई में बाजार 0.11 प्रतिशत ऊंचा रहा। अमेरिका का डाउ जोंस इंडस्ट्रियल एवरेज कल 0.07 प्रतिशत गिरकर बंद हुआ।